Mieloidi
El términu mieloidi (mielo- + -oidi) es un adjetivu qu'en el sentíu más ampliu significa "pertenecienti a la médula ósea" o "similar a la médula ósea", y el adjetivu relacionau mielógenu (mielo- + -genu) significa "derivau de la médula ósea". En la hematopoyesis, dambus términus se refierin a células sanguíneas que s'originan d'una célula progenitora pa granulocitus,  monocitus, eritrocitus, o plaquetas (el progenitor mieloidi común o CMP) y a menú inclusu más específicamenti a la línea del mieloblastu (los mielocitus, monocitus, y los sus tipus hijus); por tantu, manqui töas las células sanguíneas, inclusu los linfocitus, nacin e la médula ósea, las células mieloidis en un sentíu específicu del términu pué distinguilsi las células linfoidis, es izil, linfocitus, los cuális vienin e células progenitoras linfoidis comunis (CLPs) que dan lugar a las células B y las células T. La diferenciación d'estas células (es izil, linfopoyesis) no está completa jata que migran a los órganus linfáticus talis comu'l bazu y el timu pa programalsi por exposición a antígenus. Asín, enti los leucocitus, el términu mieloidi está asociau con el sistema inmuni innatu, en contrasti con linfoidi, que s'asocia con el sistema inmuni adaptativu. Igualmenti, mielógenu normalmenti se refieri a células sanguíneas blancas no linfocíticas, y eritroidi pué usalsi a menú pa distinguil "lo relacionau con eritrocitus" y separaglu del significau pa mieloidi y linfoidi. La paravra mielopoyesis tié sentíus diversus d'un modu paralelu a aquéllus de mieloidi, y mielopoyesis en el sentíu más estrictu es la formación regulá específicamenti de leucocitus mieloidis (mielocitus), permitiendu qu'el significau de mielopoyesis pué distinguilsi de eritropoyesis y linfopoyesis (inclusu manqui töas las células sanguíneas nacin en la médula).

Ai otru significau de mieloide que significa "pertenecienti a la médula espinal", pero es una hartá menus estialu. Mieloidi no debería confundilsi con mielina, refiriéndosi a una capa aislanti que cubri los axonis d'una hartá neuronas.

Los neoplasmas mieloidis siempri conciernin a la médula ósea y están relacionaus con las células hematopoyéticas.

Investigación 

En la actualidá, las líneas celularis mieloidis s'estilan una hartá en laboratorius d'investigación pola su jerinelda proliferación. En concretu, son mu utilizás pa investigal los mecanismus de señalización celular e la apoptosis.

Véasi tamién
 Leucemia mieloidi agúa
 Hemocitoblastu
 Célula mairi hematopoyética

Huentis

Atijus

Linfocitus